Í dag er Go Skateboarding Day en hann hefur verið haldinn hátíðlegur um heim allann síðan árið 2004. Tveimur árum seinna voru haldnir yfir 350 viðburðir í 32 löndum sem telst afar góður árangur. Dagurinn er haldinn til að vekja athygli á hjólabretti um heim allan en það er International Association of Skateboard Companies ((IASC) sem bjó til daginn.
Seinustu ár hefur Ísland tekið þátt og í Reykjavík hafa oft hjólabrettakappar hist hjá Hallgrímskirkju og rennt sér saman niður á Ingólfstorg. Nú er EM og er því Ingólfstorg undirlagt fótbolta og hafa því engin áform verið gerð.
Menn og konur renna sér samt í tilefni dagsins og ef þú sérð einhvern á hjólabretti gefðu þá viðkomandi fimmu og óskaðu honum/henni til hamingju með daginn!
Hér fyrir neðan má sjá myndband frá því í fyrra en Snillingarnir Ásgeir Þór Þorsteinsson og Sigurður Ómarsson splæstu í þetta rándýra myndband!